લોકોની સ્મૃતિ ટૂંકી હોય છે. આથી મોટા ભાગના રાજકારણીઓ જીડીપીનાં પાંચ વર્ષની વૃદ્ધિની સરેરાશ કાઢતાં સંશય અનુભવે છે. ચૂંટણી સમયે સૌથી મહત્ત્વની વાત જાહેર જનતાનો મિજાજ છે, જેમાં પાંચ વર્ષની સરેરાશ કરતાં તાજેતરનો પ્રભાવ મહત્ત્વનો હોય છે. યુપીએ-ટુની પાંચ વર્ષની સરેરાશના 7.39 ટકાની સરેરાશ સારી કહેવાય, પરંતુ છેલ્લાં બે વર્ષમાં નીતિવિષયક નિષ્ક્રિયતા અને ભ્રષ્ટાચારના આરોપના લીધે તેની છબી ખરડાઈ હતી. આ પ્રકારના ડાઉનસ્વિંગે પ્રથમ ત્રણ વર્ષના પર્ફોર્મન્સને ધોઈ નાખ્યું હતું.